陳所蘊

陳所蘊  ， 字子有 ， 直隸松江府上海縣人 。 明朝政治人物 、 進士出身 。 萬曆十七年 （ 1589年 ） 己丑科二甲進士 ， 授南刑曹 ， 歷員外 、 郎中 。 性方嚴 ， 有坐法當訊者 ， 介大司寇及所蘊座師爲關說 ， 所蘊卒按其罪 ， 有鐵面郎之目 。 調南選郎 ， 參藩江嶽 ， 副憲大名 ， 所至有聲 。 督學中州 ， 謝絕請託 。 尋擢參政 ， 分守大梁 ， 有奸弁上疏請核河南羨帑者 ， 乘驛按問 ， 同事震懾 ， 所蘊折服之 ， 弁坐妄言罪 。 未幾乞休 ， 後起山西按察使 ， 疏辭 ， 復起南京太僕寺少卿 ， 甫半載歸 。 地方有大利弊 ， 往往以片言指陳當事 ， 郡邑重之 ， 卒年八十四 。 著有 《 竹素堂藏稿 》 。